**Studentski projekt**

**Susreti: studij izvedbe**

**9.5.2023. – 14.5.2023.**

Projekt „Susreti: studi izvedbe“ gravitira oko ideje Zadra kao mogućeg epicentra novih promišljanja o multimedijalnoj umjetnosti i transdisciplinarnosti, unutar kojeg dosad ostvarenu lokalnu mrežu nastojimo intenzivirati i povezati s van lokalnim akterima iz Rijeke, Splita i Zagreba te tako studentima Sveučilišta u Zadru omogućiti širu inkluziju u znanstveni i umjetnički sektor.

Susreti nastaju kao nastavak priče započete neformalnim studentskim projektom „Ad hocK kolegij u organizaciji studenata – Umjetnost performansa“ (kojem je cilj bio popularizirati umjetnost performans među studentima/cama u smjeru osnaživanja publike, poticanja na izvedbeno stvaralaštvo te pisanje o umjetnosti performansa, a čije su se inačice kasnije nastavile i u Zagrebu i Rijeci).

Unutar ovog projekta održat ćemo program svedena pod nazivnik “Škola performansa” koji obuhvaća radionice, gostujuća predavanja te promocije znanstvenih i stručnih knjiga. Svi programi su otvoreni i besplatni za sve zainteresirane, kako studente tako i ostalo akademsko osoblje te građane izvan Sveučilišta.

Ovim putem osobito pozivamo studente iz drugih gradova i Sveučilišta da se pridruže našim susretima kako bismo gradili studentsku međusveučilišnu mrežu. U tom smislu pozivam sve zainteresirane iz drugih gradova da se jave na mail jsantoric@student.unizd.hr kako bismo vam pomogli oko smještaja ili drugih potreba.

Nastavno na krilaticu „Škola performansa“ svim aktivnim sudionicima koji će pohađati više od devedeset posto programa putem Studentskog Zbora Sveučilišta u Zadru dodijelit ćemo certifikat o sudjelovanju i pohađanju ovog programu. Certifikat će biti personaliziran te će sadržavati popis svih sadržaja koje ste pohađali.

Prijave za sudjelovanje na pojedinačnim programima nisu potrebne.

Međutim, sve koji su zainteresirani za pohađanje svih programna unutar projekta „Susreti: studij izvedbe“ kao tzv. „Školu performansa“ molimo da se jave na mail jsantoric@student.unizd.hr kako bismo prema potrebi organizirali dodatne susrete uživo ili online te vas povezali s partnerima u projektu i kolegama iz drugih gradova.

**PROGRAM**

**Performans i dokumentiranje**

Radionica (dvodnevna): prof. art. Sandra Sterle (Umjetnička akademija u Splitu)

Utorak i srijeda 9.5. i 10.5. od 11h do 14h

Studentski klub Božo Lerotić

**Interaktivna umjetnost u javnoj sferi: pristupi i tehnike**

Gostujuće predavanje: izv. prof. dr. sc. Katarina Rukavina (Akademija primijenjenih umjetnosti, Rijeka) i prof. art. Nadija Mustapić (Akademija primijenjenih umjetnosti, Rijeka) u suradnji s umjetničkim projektom Sveučilišta u Rijeci 2022. „Umjetnička fotografija danas - rakurs kao diskurs"

Utorak 9.5. od 16h do 18h

Čitaonica Slavističke knjižnice

**Interaktivna umjetnost u javnoj sferi: diskursi i tehnike**

Promocija knjige: izv. prof. dr. sc. Katarina Rukavina (Akademija primijenjenih umjetnosti, Rijeka) i prof. art. Nadija Mustapić (Akademija primijenjenih umjetnosti, Rijeka) u suradnji s umjetničkim projektom Sveučilišta u Rijeci 2022. „Umjetnička fotografija danas - rakurs kao diskurs"

Utorak 9.5. u 18h

Odjel za povijest umjetnosti

Sa Sveučilišta u Zadru u promociji knjige sudjelovat će Ivana Hanaček, d. p. u. (Odjel za povijest umjetnosti)

**Kako je nastao Kronotop hrvatskog performansa: od Travelera do danas**

Gostujuće predavanje: izv. prof. dr. sc. Suzana Marjanić (Institut za etnologiju i folkloristiku, Zagreb)

Srijeda 10.5. u 17h

Čitaonica Slavističke knjižnice

**Umjetnost performansa i kinizam: izvedbena linija otpora**

Promocija knjige: izv. prof. dr. sc. Suzana Marjanić (Institut za etnologiju i folkloristiku, Zagreb)

Srijeda 10.5. u 18h

Čitaonica Slavističke knjižnice

Sa Sveučilišta u Zadru u promociji knjige sudjelovat će doc. dr. sc. Mario Županović (Odjel za hispanistiku i iberske studije) te student Juraj Šantorić (Odjel za filozofiju i Odjel za etnologiju i antropologiju)

**Filozofija i performativnost**

Gostujuće predavanje: prof. dr.sc. Žarko Paić (Tekstilno tehnološki fakultet, Zagreb)

Petak 12.5. u 14h

Odjel za filozofiju

**Nihilizam i suvremenost: na Nietzscheovu tragu**

Promocija knjige: prof. dr. sc. Žarko Paić (Tekstilno tehnološki fakultet, Zagreb)

Petak 12.5. u 16h

Odjel za filozofiju

Sa Sveučilišta u Zadru u promociji knjige sudjelovat će izv. prof. dr. sc. Marko Vučetić (Odjel za filozofiju)

**Izvedba tijela i tjelesnost izvedbe**

Radionica (jednodnevna): dr.sc. Josipa Bubaš (Samostalna umjetnica)

Subota 13.5. od 10 do 14h

Studentski klub Božo Lerotić

**Autodestruktivni body art u Hrvatskoj**

Gostujuće predavanje: dr. sc. Ljubica Anđelković Džambić (Tekstilno-tehnološki fakultet u Zagrebu, vanjska suradnica)

Subota 13.5. 16h

Studentski klub Božo Lerotić

**Tijelo otpora Satana Panonskog: Autodestruktivni body art u hrvatskoj umjetnosti performansa i izvedbenoj praksi**

Promocija knjige: dr. sc. Ljubica Anđelković Džambić (Tekstilno-tehnološki fakultet u Zagrebu, vanjska suradnica)

Subota 13.5. u 18h

Studentski klub Božo Lerotić

Sa Sveučilišta u Zadru promociji knjige sudjelovat će izv. prof. dr. sc. Mirna Sindičić Sabljo (Odjel za francuske i frankofonske studije) te doc. dr. sc. Ana Gospić Županović (Odjel za kroatistiku)

**Što i kako pisati o performansu**

Radionica (jednodnevna): dr.sc. Josipa Bubaš (Samostalna umjetnica)

Nedjelja 14.4. od 10 do 14h

Kneževa palača - II Palače

Facebook event: <https://fb.me/e/5uLaj63QM>

Projekt je većinski podržan putem redovnog Natječaja za studentske projekte u 2023. godini raspisanog od strane Studentskog zbora Sveučilišta u Zadru.

Voditelj projekta: Juraj Šantorić, student